Dominik Baldauf

Dominik Baldauf (født 23. april 1992 i Bregenz) er en østerriksk langrennsløper. 

 Karriere 
Baldauf ble østerriksk juniormester på sprint i 2009, og han kom på 5.-plass i Alpencup dette året. I European Youth Olympic Festival 2009 kom han på 18.-plass på sprinten. 

I junior-VM 2010 kom han på 58.-plass på 10 km klassisk. Året etter kom han på 12.-plass på sprinten og 39.-plass på 10 km fri teknikk i junior-VM 2011. I tillegg deltok han på det østerrikske laget som kom på 6.-plass på stafetten. 

Han deltok igjen i junior-VM 2012, der han kom på 41.-plass på skiathlon og 23.-plass på sprinten. Han fullførte ikke 10 km klassisk. På stafetten kom Østerrike på 14.-plass. 

I 2013 deltok han i U23-VM på ski i Liberec, der han kom på 27.-plass på sprinten og 51.-plass på skiathlon. I U23-VM 2014 i Val di Fiemme kom han på 45.-plass på sprinten, 40.-plass på 15 km klassisk og 26.-plass på skiathlon. 

Baldauf deltok i Ski-VM 2015 i Falun, der han fikk 24. beste tid i prologen, men kom på 4.-plass i sin kvartfinale, og ble slått ut. Han endte dermed på 19.-plass på sprinten.FIS - Men 1.4 km Sprint Classic Finals, besøkt 20. februar 2015.

I VM 2019 i Seefeld ble Baldauf pågrepet, mistenkt for doping. Østerriksk politi bekreftet at Baldauf, hans lagkamerat Max Hauke og kasakhstanske Aleksej Poltoranin hadde erkjent bloddoping.

 Se også 
 Operasjon Årelating

 Referanser 

 Eksterne lenker 

  Profil hos Sportservice Vorarlberg

Kategori:Østerrikske langrennsløpere
Kategori:Deltakere under Ski-VM 2015
Kategori:Deltakere under Ski-VM 2017
Kategori:Deltakere for Østerrike under Vinter-OL 2018
Kategori:Langrennsløpere under Vinter-OL 2018
Kategori:Personer fra Bregenz
Kategori:Fødsler i 1992
Kategori:Deltakere under Ski-VM 2019
Kategori:Operasjon Årelating
Kategori:Dopingsaker i langrenn